शालीमार बाग में पानी निकासी के नहीं इंतजाम, लोगों को बीमारी का खतरा
वार्ड15के अधीन आने वाले शालीमार बाग के लोग इन दिनों काफी परेशान हैं। यहां पर गंदे पानी की निकासी के लिए कोई ठोस इंतजाम दिखाई नहीं दे रहे। इस वजह से लोगों को यहां पर बीमारी फैलने का खतरा है। इस बारे में लोगों ने वार्ड 15 की पार्षद स्वर्ण कौर को शिकायत दी जिसके बाद उनके कष्ट निवारण के लिए अधिकारियों को अप्रोच करने का काम शुरू कर दिया गया है।
गंदापानी घरों में घुस रहा है: गोल्डी,सावित्री, सीमा, नीरज, मिन्नी और हरीश ने कहा कि यहां पर खाली प्लाॅटों में पानी खड़ा हुआ है जिसकी वजह से यहां पर बीमारी फैलने का खतरा है। पानी के बाहर निकले की कोई भी निकासी नहीं है। राजन, रवि वेदप्रकाश ने कहा कि कई साल पहले यहां पर विकास के लिए पैसों की घोषणा की गई थी परंतु यहां सुधार दिखाई नहीं दे रहा। नीटू और किरन ने कहा कि बरसातों में बुरा हाल हो जाता है। ये पानी लोगों के घरों में घुस जाता है जिससे सामान तो खराब होता ही है साथ ही बीमारी फैलने का डर बना रहता है। इस वजह से इलाके में कई बार बीमारी भी फैल चुकी है। समस्या के बारे में शिकायत मिलने के बाद पार्षद स्वर्ण कौर के पति कमांडो परमजीत सिंह मौके पर पहुंचे। लोगों ने उन्हें लिखित में शिकायत दी जिसे उन्होंने निगम अधिकारियों के सामने रखकर समस्या समाधान का भरोसा दिया है।
शिकायत मिलने पर पार्षद स्वर्ण कौर के पति कमांडो परमजीत सिंह मौके पर पहुंचे।
शालीमार बाग के प्लाॅटों में जमा गंदा पानी दिखाते कॉलोनी के लोग।
hin_Deva hin_Deva hin_Deva hin_Deva bho_Deva